CELEX: 32017R1550
Language: sk
Date: 2017-07-14 00:00:00
Title: Delegované nariadenie Komisie (EÚ) 2017/1550 zo 14. júla 2017, ktorým sa dopĺňa príloha v nariadení Európskeho parlamentu a Rady (EÚ) 2016/1076, ktorým sa uplatňujú opatrenia na výrobky s pôvodom v určitých štátoch, ktoré sú súčasťou skupiny afrických, karibských a tichomorských (AKT) štátov, stanovené v dohodách, ktorými sa uzatvárajú alebo ktoré vedú k uzatvoreniu dohôd o hospodárskom partnerstve

15.9.2017   
            
            
               SK
            
            
               Úradný vestník Európskej únie
            
            
               L 237/57
            
         DELEGOVANÉ NARIADENIE KOMISIE (EÚ) 2017/1550
   zo 14. júla 2017,
   ktorým sa dopĺňa príloha v nariadení Európskeho parlamentu a Rady (EÚ) 2016/1076, ktorým sa uplatňujú opatrenia na výrobky s pôvodom v určitých štátoch, ktoré sú súčasťou skupiny afrických, karibských a tichomorských (AKT) štátov, stanovené v dohodách, ktorými sa uzatvárajú alebo ktoré vedú k uzatvoreniu dohôd o hospodárskom partnerstve
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) 2016/1076 z 8. júna 2016, ktorým sa uplatňujú opatrenia na výrobky s pôvodom v určitých štátoch, ktoré sú súčasťou skupiny afrických, karibských a tichomorských (AKT) štátov, stanovené v dohodách, ktorými sa uzatvárajú alebo ktoré vedú k uzatvoreniu dohôd o hospodárskom partnerstve (1), a najmä na jeho článok 4 ods. 3 a článok 22,
   keďže:
   
               (1)
            
            
               Nariadením (EÚ) 2016/1076 sa uplatňujú opatrenia prístupu na trh na výrobky s pôvodom v tých afrických, karibských a tichomorských (AKT) štátoch, ktoré s EÚ uzatvorili dohody, ktorými sa uzatvárajú dohody o hospodárskom partnerstve, alebo dohody, ktoré vedú k uzatvoreniu dohôd o hospodárskom partnerstve.
            
         
               (2)
            
            
               Dohoda o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej sa predbežne vykonáva od 10. októbra 2016.
            
         
               (3)
            
            
               Komisia je splnomocnená prijímať delegované akty v súlade s článkom 4 ods. 3 a článkom 22 nariadenia (EÚ) 2016/1076, ktorými sa v uvedenom nariadení doplní príloha, v ktorej sa stanoví režim prístupu na trh uplatniteľný na dovoz výrobkov s pôvodom v Južnej Afrike do Európskej únie, keďže príslušné obchodné ustanovenia dohody o obchode, rozvoji a spolupráci nahradili príslušné ustanovenia Dohody o obchode, rozvoji a spolupráci medzi Európskym spoločenstvom a jeho členskými štátmi na jednej strane a Juhoafrickou republikou na strane druhej medzi Európskou úniou a jej členskými štátmi na jednej strane a štátmi SADC-DHP na strane druhej,
            
         PRIJALA TOTO NARIADENIE:
   Článok 1
   V nariadení (EÚ) 2016/1076 sa dopĺňa príloha V, v ktorej sa stanovuje režim prístupu na trh uplatniteľný na dovoz výrobkov s pôvodom v Južnej Afrike do EÚ, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. júla 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 185, 8.7.2016, s. 1.
   
      PRÍLOHA
      „
            PRÍLOHA V
            
               CLÁ EÚ NA VÝROBKY S PÔVODOM V JUŽNEJ AFRIKE
            
            Výrobky s pôvodom v Južnej Afrike sa dovážajú do EÚ v súlade so zaobchádzaním stanoveným pre Južnú Afriku v prílohe I k Dohode o hospodárskom partnerstve medzi Európskou úniou a jej členskými štátmi na jednej strane a štátmi SADC-DHP na strane druhej, ako sa stanovuje v článku 24 ods. 2 uvedenej dohody.
            Články 9 až 20 tohto nariadenia sa uplatňujú na Južnú Afriku.
         “